**- - ODLUKA O IZBORU NAJPOVOLJNIJEG PONUĐAČA –**

**KONKURENTSKI ZAHTIJEV ZA DOSTAVLJANJE PONUDA**

Broj: 05-04-40-17 /22

Datum: 08.03.2022. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-04-40-16/22 od 08.03.2022. godine, u postupku javne nabavke roba - nabavku i ugradnju unutrašnje stolarije u poslovnim prostorijama JU Direkcija cesta TK, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-40-16/22 od 08.03.2022. godine i ugovor za javnu nabavku roba - nabavku i ugradnju unutrašnje stolarije u poslovnim prostorijama JU Direkcija cesta TK, dodjeljuje se ponuđaču **doo Papilon Čelić** za ponuđenu cijenu **od 26.865,00 KM bez PDV-a,** kao najbolje ocijenjenom ponuđaču.

Ponuđač je izabran na osnovu kriterija naniže cijene.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **doo Papilon Čelić**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-40/22 od 16.02.2022. Javna nabavka je provedena putem konkurentskog zahtijeva za dostavljanje ponuda. Procijenjena vrijednost javne nabavke bez PDV-a iznosila je 49.900,00 KM.

Obavještenja o nabavci broj 997-7-1-7-3-16/22 objavljeno 16.02.2022. godine godine na web stranici javnih nabavki. Obavještenje o objavljenom konkurentskom zahtijevu upućeno na tri adrese ponuđača.

Komisija za javnu nabavku imenovana je Rješenjem broj: 05-04-40-3/22 od 04.03.2022. godine. Komisija za javnu nabavku dostavila je dana 04.03.2022. godine Zapisnik o radu Komisije 05-04-40-15/22 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 07.03.2022. godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-40-16/22 od 08.03.2022. godine. Ponuda ponuđača doo Papilon Čelić, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 26.865,00 KM bez PDV-a, u postupku javne nabavke roba - nabavku i ugradnju unutrašnje stolarije.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 8;
* da je blagovremeno zaprimljeno 8 ponuda;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Nakon javnog otvaranja ponuda, uvidom u Zapisnik sa otvaranja ponuda broj 05-04-40-5/22 od 02.03.2022. godine, Komisija je ustanovila da je ponuda ponuđača Kuvvet doo Dubnica Kalesija neprirodno niska u odnosu na ponude ostalih sedam ponuđača.

U tenderskoj dokumentaciji za javnu nabavku roba- nabavka i ugradnja unutrašnje stolarije, navedena je obaveza Ugovornog organa da od ponuđača traži objašnjenje cijene ponude koju smatra neprirodno niskom ako su ispunjeni slijedeći uslovi:

a) cijena ponude je za više od 50% niža od prosječne cijene preostalih prihvatljivih ponuda, ukoliko su primljene najmanje tri prihvatljive ponude, ili

b) cijena ponude je za više od 20% niža od cijene drugorangirane prihvatljive ponude

Imajući u vidu navedeno, Komisija je, aktom broj 05-04-40-14/22 od 03.03.2022. godine od ponuđača Kuvvet doo Kalesija zatražila da u skladu sa članom 66. Zakona o javnim nabavkama BiH dostavi pismeno obrazložite ponuđene cijene.

Ponuđač Kuvvet doo Kalesija je Ugovornom organu dana 04.03.2022. godine putem faksa dostavio akt broj 14-02/22 od 03.03.2022. godine kojim obavještava ugovorni organ da nisu ažurirali cijene, te da neće biti u mogućnosti da realizuju ugovor za ponuđenu cjenu, kao i da su saglasni da Komisija odbaci njihovu ponudu.

Dakle, ponuda ponuđača d.o.o. Kuvvet Kalesija je prihvatljiva Ugovornom organu u smislu oblika, sadržaja, potpunosti, opisa predmeta nabavke i tehničke specifikacije, ali ponuđač Kuvvet doo Kalesija nije dokazao neprirodno nisku cijenu ponude, te je pismeno izjavio da je saglasan da Ugovorni organ odbaci njegovu ponudu.

Obzirom na navedeno, Komisija je prihvatila ovakvo obrazloženje ponuđača Kuvvet doo Kalesija te je njegovu ponudu odbacila kao neprihvatljivu.

Ponude ostalih sedam ponuđača ispunjavaju kvalifikacione uslove propisane tenderskom dokumentacijom.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene i uz primjenu preferencijalnog tretmana domaćeg ponuđača.

Nakon otvaranja i analize ponuda, a prije održane e-aukcije, ponude se rangirane kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Tempo plast Srebrenik | **44.608,83** | **100**  |
| **2.** | d.o.o Mega -roll Gračanica | **48.064,00** | **92** |
| **3.** | d.o.o. Sevgrad Gradačac | **49.000,00** | **91** |
| **4.** | d.o.o. Kula-mont Zenica | **49.855,90** | **89,47** |
| **5.** | d.o.o. Asilting Gradačac | **49.884,00** | **89,425** |
| **6.** | d.o.o. Niwex Derventa | **49.886,00** | **89,421** |
| **7.** | d.o.o. Papilon Čelić | **49.898,79** | **89,39** |

Nakon provedene e – aukcije Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Papilon Čelić | **26.865,00** | **100**  |
| **2.** | d.o.o. Tempo plast Srebrenik | **26.910,40** | **99** |
| **3.** | d.o.o. Sevgrad Gradačac | **31.555,00** | **85** |
| **4.** | d.o.o. Kula-mont Zenica | **41.455,40** | **64** |
| **5.** | d.o.o. Asilting Gradačac | **44.411,00** | **60,49** |
| **6.** | d.o.o Mega -roll Gračanica | **44.456,00** | **60,43** |
| **7.** | d.o.o. Niwex Derventa | **49.886,00** | **53** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 5 (pet) dana od dana prijema ove odluke.

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva